Da min datter og jeg trådte ud på tagterrassen med alle de dejlige grønne planter, masser af havemøbler, samt den skønne udsigt over den gamle del af Malaga by og med bjergene i baggrunden, kunne vi næsten ikke forstå, at den terrasse og den udsigt skulle være vores i 14 dage! Og så kunne man oven i købet klare opvasken udenfor under åben himmel. Dejligt! Selve lejligheden var fantastisk rengjort og smagfuldt indrettet. Den var ikke særlig stor, men der var den plads vi havde brug for, og vi levede stort set også hele ferien på terrassen, når vi var hjemme. Badeværelset var også dejlig rent og pænt vedligeholdt. I køkkenet var der også, hvad vi havde brug for - bortset fra teskeer :-) - selvom vi lige skulle vænne os til komfuret, som var et lille induktionskomfur med 2 blus, som man tog frem og satte på bordet ved ankomst. Sengen var god at sove i, synes jeg. Min datter synes at den var lidt for hård. Christina, som har lejligheden, var fra starten rigtig god til at man følte sig velkommen og var meget villig til at hjælpe med alle typer af spørgsmål, både de små praktiske vedrørende lejligheden og de lidt større, som handlede om, hvordan vi bedst og nemmest kom frem til Malaga, hvor der var gode spisesteder og f.eks., hvordan man bedst og nemmest kom til Granada. Hun havde et servicebureau, 'LiveMalaga', som hjalp ved ankomst og afgang med at give og aflevere nøgler. Og de var hurtige til at reagere, så der ikke var nogen spildtid med at vente ved lejligheden. Christine hjalp også med bestilling af taxa til lufthavn, da vi skulle flyve hjem meget tidligt. På alle måder fik vi fra start til slut en rigtig god behandling, og vi savner allerede vores lille perle af en lejlighed!!! Det eneste lille minus var, at wifi ikke fungerede særlig godt inde i lejligheden. Og at vi sukkede lidt efter air-condition i de varme tropenætter, men vi klarede det okay med en ventilator. Vil man f.eks. afsted på en romantisk tur med kæresten, er denne lejlighed helt perfekt. Jeg skal helt sikkert tilbage ... :-) :-) ... og tak, Christine, for at du var med til at gøre vores ferie ekstra god i din skønne taglejlighed!!